บอร์ด PTT เคาะงบลงทุน 5 ปีกว่า 3.41 แสนลบ. เน้นขยายธุรกิจก๊าซธรรมชาติทั้งใน-ตปท.
บอร์ด PTT เคาะงบลงทุน 5 ปีกว่า 3.41 แสนลบ. เน้นขยายธุรกิจก๊าซธรรมชาติทั้งใน-ตปท. พร้อมเตรียมงบลงทุนธุรกิจใหม่ในอนาคตอีก 2.45 แสนลบ. 
22 ธ.ค. 2560

บริษัท ปตท. จำกัด (มหาชน) หรือ PTT ระบุว่า คณะกรรมการ ปตท.มีมติอนุมัติแผนการลงทุน 5 ปี (ปี 2561-2565) ของ ปตท. วงเงินรวม 341,962 ล้านบาท โดยมีรายละเอียดดังนี้

ทั้งนี้ การลงทุนส่วนใหญ่ของ ปตท. เป็นการลงทุนในกลุ่มธุรกิจปิโตรเลียมขั้นต้น และธุรกิจน้ำมัน อาทิระบบท่อส่งก๊าซธรรมชาติการขยายขีดความสามารถนำเข้าก๊าซธรรมชาติเหลว (แอลเอ็นจี) พัฒนาสถานีบริการและธุรกิจค้าปลีกทั้งในประเทศและต่างประเทศ
รวมถึงการปรับโครงสร้างทางธุรกิจ เพื่อให้เกิดความคล่องตัวและมีประสิทธิภาพในการรองรับการดำเนินงานในระยะยาว
นอกจากนี้ ปตท.ยังได้จัดเตรียมงบลงทุนในอนาคต (provisional) จำนวน 245,202 ล้านบาท โดยหลักเพื่อการลงทุนในธุรกิจใหม่ที่จะเป็น new s-curve ของ ปตท. ในอีก 5-10 ปีข้างหน้า ซึ่งจะตอบสนองการเปลี่ยนแปลงของเทคโนโลยี พฤติกรรมผู้บริโภค แนวโน้มการใช้พลังงานสะอาดและยุทธศาสตร์การพัฒนาประเทศ ซึ่งธุรกิจใหม่เหล่านี้อยู่ระหว่างการศึกษาความเป็นไปได้
 
 